Lingua croata - Wikipedia

# Lingua croata

### Di Wikipedia, l'enciclopedìa lìbbira.

Lu croatu (ntô croatu: "Hrvatski" o "Hrvatski jezik" pi "lingua croata") è na lingua dû suttagruppu slavu miridiunali dû ramu slavu dî lingui indoeuropei.

E' parrata di circa 5 o 6 miliuna di pirsuni comu lingua matri. Ntâ Croazzia, unni è lingua ufficiali, n occasiuni dû rifirendum dû 2001 4.265.081 pirsuni (lu 96,12% di l'abbitanti) dichiararu di parrari lu croatu comu lingua matri.

La lingua standard croata si basa supra lu dialettu štokavo cu nflussi kajkavi e čakavi e utilizza l'alfabbetu latinu.

Funnamintalmenti è uguali ô serbu e ô busnìacu ntâ lingua standard, siccomu tutti tri si svilupparu suprâ basi Neoštokava. Nta l'ex-Juguslavia foru tutti tri raggruppati ntâ lingua serbo-croata. Ntâ Croazzia chista dinuminazzioni fu usata raramenti. Siddu a l'èbbica dâ Juguslavia s'appi a cunsidirari la vicinanza cû serbu pi difiniri lu croatu, rigularmenti l'esprissiuni onnivalenti e prisenti nzinu ô 1974 ntâ custituzzioni croata utilizzata fu "lingua croata o serba". La dinuminazzioni "serbocroatu" ("srpskohrvatski") appi già di tempu na cunnutazzioni nigativa ntâ Croazzia.

Dâ ndipinnenza pulìtica dâ Croazzia la lingua standard croata vinni ampiamenti arricanusciuta macari a l'èstiru.

La scienza ca si òccupa dâ lingua croata è la cruatìstica.

## [cancia] Alfabbetu e prununcia

La lingua si scrivi cu l'alfabbetu latinu cu l'aggiunta di segni diacritici particulari.

L'alfabbeto croatu havi 34 littri:

a, b, c, č, ć, d, dž, đ, e, f, g, h, i, j, k, l, lj, m, n,, nj, o, p, q, r, s, š, t, u, v, w, x, y, z, ž.

Li littri q, w, x, y cumpàiunu sulu ntê palori furasteri. Li digrammi dž, lj e nj s'hannu a cunsidirari comu littri sìnguli ntô sô rispittivu òrdini alfabbèticu. Esisti sulu un nùmmaru assai vàsciu di palori ntê quari chisti gruppi carattirìzzanu dui soni diversi e s'hannu quinni a èssiri trattati comu dui littri diversi.

Li segni spiciali ponnu èssiri cumpilati chî siquenti caràttiri (Attinzioni: lu Đ è diversu dû Ð islandisi):

Č: Č č: č Ć: Ć ć: ć Đ: Đ đ: đ Š: Š š: š Ž: Ž ž: ž

La maggior parti dî littri si prunùncianu tali e quari comu ntô sicilianu.

littra | Discrizzioni
--- | ---
a | comu la a siciliana
b | sempri sunora
c | sempri /ts/, comu la z siciliana di "pozzu"
č | comu la c siciliana n "ce" e "ci", ma cchiù duru
ć | sìmili a tch o tj ntô tudiscu Brötchen o a tja; spissu diffìcili a distìnguiri di č; ć si prununcia comu ntâ palora "citati", (ć è dèbbuli di č)
d | sempri sunora
dž | comu đ, ma cchiù duru
đ | dj assai dèbbuli; spissu diffìcili a distìnguiri di dž, (comu "g" n "giungla", "giàcumu", "già")
e | sempri raputa
f | comu la f siciliana
g | sempri sunora
h | gutturali comu la "ch" di "ach" ntô tudiscu, fricativa cchiuttostu dèbbuli
i | comu la i siciliana
j | prununciata spissu comu la i nun accintata
k | comu la "k" siciliana
l | cchiù sussurrata e cchiù velari ca ntô sicilianu; la l siciliana vini spissu ntraintesa comu lj.
lj | sincupati nt'un sulu sonu: apprussimanti palatali latirali sunora, (comu "gl" n "gli" ntâ lingua taliana)
m | comu la m siciliana
n | comu la n siciliana
nj | sincupata nt'un sulu sono: nasali palatali sunora (comu "gn" n "gnomu")
o | (n cunfrontu cû tudiscu) sempri raputa
p | menu aspirata ca ntô tudiscu
r | r arrutulata. Pò èssiri difinuta macari comu sìllaba (vucalica) e èssiri quinni longa o curta, accintata o nun accintata. Asempiu: Krk
s | sempri sorda comu la ß tudisca
š | sìmili a "sc" siciliana di "sciarpa", ma cchiù duru
t | comu ntô sicilianu
u | come ntô sicilianu
v | come ntô sicilianu
z | s sunora, comu ntâ palora taliana "casa"
ž | sonu "sc" sunora, comu "j" ntâ palora francisi "Jacques"

## [cancia] Grammàtica

Lu croatu havi setti casi: sparti ô Numinativu, Ginitivu, Dativu e Accusativu cci sunnu macari: lu Vucativu, lu Strumintali e lu lucativu.

Rifirimenti: Il croato in italiano

Estrattu di "http://scn.wikipedia.org../../../l/i/n/Lingua_croata.html"

Catigurìi: Linguìstica | Croazzia

##### Views

- artìculu
- discussioni
- Virsioni currenti

##### Attrova

##### Àutri lingui

- Български
- Bosanski
- Česky
- Deutsch
- English
- Español
- Esperanto
- Français
- Hrvatski
- Italiano
- 한국어
- Македонски
- Nederlands
- Plattdüütsch
- Sámegiella
- Slovenščina
- Српски / Srpski
- Suomi
- Svenska